Način provođenja nastave na daljinu

Razredna nastava

Za učenike od prvog do četvrtog razreda će se na HRT 3 u određenim terminima svaki dan za svaki razred emitirati nastava koju je pripremilo MZO, a učiteljice će s roditeljima formirati razredne grupe na Viberu putem kojih će svaki dan slati obavijesti, upute i sadržaje za učenike.

Predmetna nastava

Za učenike od petog do sedmog razreda nastava će se odvijati putem platforme Loomen. Za svaki razred je otvorena virtualna učionica te su gotovo svi učenici već prijavljeni u iste. Svima je učiteljica informatike danas objasnila način rada u virtualnim učionicama. Za njih će svaki dan biti definiran raspored i pripremljeni sadržaji za online nastavu. Ako bude u početku nesnalaženja i problema, uvijek se mogu obratiti svojim učiteljima.

Oni učenici koji danas nisu bili na nastavi, a ne uspiju se prijaviti do ponedjeljka, za njih će prijavu odraditi administratori škole.

Za sve učenike PREDMETNE NASTAVE koji nemaju računalo ili internet Škola je osigurala tablete sa SIM karticama. Roditelje tih učenika ćemo kontaktirati do ponedjeljka radi preuzimanja istih.

Djelatnici Škole će sve radne dane provoditi na radnim mjestima sukladno svojem radnom rasporedu te će vam u tim terminima biti na raspolaganju.